بدت الاجواء تحلى والجو يبرد وقعدة البحر هالايام اتينن
امس رحنا كشتنا على البحر صوب ابل بيز
المكان اينن كله عوايل ونظيف ماشاء الله
كانت قعدتنا برعاية
@Picnic_AsYouLike
وصلنا على الساعه ٥ وكانوا مزهبين لنا القعده شحلوها
مطارح رفيعه وكوشيات وطاولات واضاءة خفيفه وحتى الزباله مكرم القارىء مانسوها
عندهم اكثر من قعده وانا اللي اخترت هذي
Picnic_AsYouLike@ استمتعوا بأجمل الاجواء الربيعيه و الصيفيه مع جلساتنا المنوعه
اتفقنا كالعاده كل من اييب شي وتبارك الله خير رب العالمين وايد الله يديم علينا النعمه ياربي
ندوي اول الواصلين ويابت معاها كرك وجباتي من كرك غلام
وانا يبت لهم ورق عنب مع لهانه وغريبة دله وخواتي اللي ياب كنافه واللي ياب كوكيز وبنت العم يابت الحب والحليب ومريوم يابت النفيش والقهوه وبنت الخال يابت بساكيت وخرابيط وجمانه يابت بيتزا وصمون من قيصر
شلون كشته بدون بلعه هههههه وبالليل عاد يبدى التحسف هههههه
اللهم لك الحمد
شحلو الابراج بالليل
مايندرى متى تكسر خاطرهم ويصلحونها ويفتحونها حسافه عليها والله رمز من رموز الكويت بس الشكوى لله
الجو بالليل نسناااااس شحلوووووه
كان وايد ظلمه وماقصرت منوره بنت الخال يايه متأخر شوي فقلنالها ييبي معاج ليت
هالحلوه شاركتنا الكشته واكرمناها
اللي يبي يغير جو انصحه بكشتت البحر ياحلوهااا هوى حلو وقعدة تشرح القلب
مشكورين بيكنك از يو لايك ونستونا خوووووش قعده عسى الله يوفقكم
للاستفسار : ٥١١٣٥١٣٠
Instagram @Picnic_AsYouLike